REGOLAMENT TAL-KUMMISSJONI (KEE) Nru 440/89
tat-22 ta' Frar 1989
dwar il-klassifikazzjoni ta' ċerti oġġetti fin-nomenklatura maqgħuda
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ekonomika Ewropea,
Wara li kunsidrat ir-Regolament tal-Kunsill (KEE) Nru 2658/87 dwar in-nomenklatura ta' tariffa u statistika u dwar it-Tariffi Doganali Komuni ([1]
), kif l-aħħar emendat bir-Regolament (KEE) Nru 20/89 ([2]
), u b'mod partikolari l-Artikolu 9 tieghu,
Billi sabiex tigi żgurata l-applikazzjoni uniformi tan-nomenklatura maqgħuda annessa ma' l-imsemmi Regolament, huwa meħtieġ li jiġu adottati miżuri dwar il-klassifikazzjoni ta' l-oġġett imsemmi fl-Anness li jinsab ma' dan ir-Regolament;
Billi r-Regolament (KEE) Nru 2658/87 iffissa r-regoli ġenerali għall-interpretazzjoni tan-nomenklatura maqgħuda u dawn ir-regoli japplikaw ukoll għal kull nomenklatura oħra li hija kompletament jew parzjalment bażata fuqha jew li żżid magħha xi sud-diviżjonijiet addizzjonali u li hija stabbilita b'dispożizzjonijiet speċifiċi tal-Komunità, bi skop ta' applikazzjoni ta' tariffi jew miżuri oħra relatati ma' negozju ta' oġġetti;
Billi, skond l-imsemmija regoli ġenerali, l-oġġetti deskritti fil-kolonna 1 tat-tabella annessa mar-Regolament presenti jridu jiġu klassifikati fil-kodiċi NM xieraq, muri fil-kolonna 2, bis-saħħa tar-raġunijiet imniżżla fil-kolonna 3;
Billi l-Kumitat tan-Nomenklaturi ma tagħx opinjoni fil-limitu taż-żmien mogħti mill-President tiegħu,
ADOTTAT DAN IR-REGOLAMENT:
Artikolu 1
L-oġġetti deskritti fil-kolonna 1 tat-tabella annessa huma issa klassifikati fin-nomenklatura konġunta fil-kodiċi NM xieraq, muri fil-kolonna 2 tat-tabella msemmija.
Artikolu 2
Dan ir-Regolament għandu jidħol fis-seħħ fil-21 jum mill-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Maghmul fi Brussell, fit-22 ta' Frar 1989.